**אורן צוֹר** (נולד ב-כ"ה בתשרי תשל"ד, 21 באוקטובר 1973 בגינוסר) הוא כנר, מוזיקאי, מפיק ומעבד מוזיקלי ישראלי.

ביוגרפיה
--------

נולד בקיבוץ גינוסר וגדל שם ובדימונה. דודו הוא יעקב ז'אק אמיר שהיה ראש עיריית דימונה. בגיל 6 החל ללמוד נגינה על כינור, והתמקד בעיקר במוזיקה קלאסית. בתיכון למד בבית הספר תלמה ילין. בצה"ל שירת בגדנ"ע.

בשנה האחרונה של שירותו הצבאי הקים עם חברים את להקת "עשב בר" שיצרה מוזיקה אתנית ומוזיקת עולם רכה. רק אז זנח צור את המוזיקה הקלאסית והחל לאלתר ולנגן גם ללא תווים כתובים. הלהקה הצליחה, הופיעה והוציאה אלבומים במשך כ-12 שנים, וכשהיא התפרקה זמנית טס לבוסטון ובין השנים 1999–2001 שהה בארצות הברית ולמד במכללת ברקלי למוזיקה במשך שני סמסטרים. לאחר מכן חזר לישראל, ניגן עם "עשב בר" וניגן מוזיקה אירית וקלטית עם הלהקה "קטיפה שחורה", גר בפרדס חנה, התחתן והחל תהליך של חזרה בתשובה בעקבות לימודי שיטת ימימה אצל איתמר פרלמן.

היה חבר בלהקת "א גרוייסע מציאה". מ-2009 שותף בהרכב המחדש ניגונים חסידיים "הלב והמעיין" ככנר ומעבד מוזיקלי. הוא מופיע על במות ובהקלטות לצד זמרים רבים ומגוונים. כמו כן צור משמש מעבד מוזיקלי של כלי מיתר.

בט"ו באב התשע"ה יצא אלבום הבכורה שלו, "מקום אישי", ממנו יצאו 4 סינגלים: "אור חוזר", "דברים שלא רואים", "ירדה השבת" ו"קדוש".

נשוי ואב לארבעה ילדים, מתגורר בחריש.

| מקום אישי |
| --- |
|. |
| 

|  |  |  |  |
| --- | --- | --- | --- |
| **יצא לאור** | **סוגה** | **חברת תקליטים** | **מפיקים** |
| ט"ו באב התשע"ה | פולק | דברי שיר | **אורן צור** |

 |
| 

| שירים |
| --- |
| 1. לו יכולת
2. אור חוזר
3. הקצב מסחרר
4. קדוש
5. אל תתן את יפיך לדברים
6. קירבה
7. דברים שלא רואים
8. ירדה השבת
9. מסעותיו של חואן
10. כשאני בא לבקר
 |

 |

אלבומים בהם השתתף ככנר
----------------------

ב-1999 ניגן באלבום "נפלי" של ניצה טרמין. ב-2006 ניגן באלבום "כמו הרוח" של דוד ד'אור. ב-2003 ניגן באלבום "מבריח מכס" של דן תורן. ב-2004 ניגן באלבום "זהבה בן" של זהבה בן. ב-2005 ניגן באלבום "הראל מויאל" של הראל מויאל. ב-2006: ניגן באלבום "גג" של ג'ירפות; באלבום "האלבום" של הגיים בויז; באלבום "magma" של אמיר יעקובי; באלבום "1440" של אורן שפר ובאלבום "המכנה המשותף" של גלעד ויטל. ב-2007 ניגן באלבום "חמארה" של יובל לוי, באלבום "שמחת הפרטים הקטנים" של ארז לב ארי. ב-2008 ניגן באלבום הבכורה של נעמה פנחסוב; ניגן ועיבד באלבום הבכורה של אברהם טל; ניגן באלבום "יאיא" של יאיא כהן אהרונוב וניגן באלבום "שבת" של משפחת ואך. ב-2009 ניגן באלבום "מה אעשה עכשיו?" של קרולינה, ובאלבום "ראשון ואחרון" של גילי שושן. ב-2010 ניגן בסינגל "חזון יחזקאל" מתוך האלבום "לדעת הכל" של עמיר בניון. ב-2011 ניגן ועשה קולות בשיר "צמאה לך נפשי" באלבום "אתה נמצא כאן" של ברי סחרוף. ב-2012 ניגן באלבום "הניגון שלך" של אתי אנקרי, וניגן בכינור וויולה באלבום "שמע" של קובי אפללו. ב-2014 ניגן בכינור, מנדולינה וויולה בסינגל "תודה על החיים" של גד אלבז ועובדיה חממה.

הרכבים שהשתתף בהם
-----------------

* להקת "עשב בר" (1994–1997, 2002–2003) להקת פולק גלילי
* להקתו "קטיפה שחורה" (בין השנים 2003–2004) מוזיקה אירית וקלטית
* להקת "אור ירוק" (בין השנים 2003–2005) - ביצעה צ'יל אאוט אתני ו-Fאנק. בלהקה היו חברים גם עופר אשד, אייל ניסנבוים ונדב בכר
* להקת "א גרוייסע מציאה" (2006–2012) להקת גרוב ופאנק
* אנסמבל שירה חדשה לירושלים (2004–2008)
* הרכב "פשיטא" לצד נדב בכר
* להקת החתונות "פשיטא"
* להקת החתונות "אזמרה" של חיליק פרנק (2005–2011)
* "הלב והמעיין" (2009–2014) - הרכב המבצע ניגונים חסידיים בעיבודים חדשים

### נדב בכר ואורן צור

אורן צור הוציא לצד נדב בכר את האלבום "יישוב הדעת" המאגד ניגוני חב"ד, ואת האלבום "דלתי תשובה" מתוכו יצא הסינגל "קול ביער" המבוסס על ניגון חסידי עתיק ונכנס לפלייליסט של גלגלצ.

משמש גם כמפיק מוזיקלי, לצד נדב בכר. ב-2013 הפיקו השניים את האלבום "שמחת עולם" - המאגד מניגוני הרב יצחק גינזבורג. ב-2014 הפיקו את האלבום "צל האור" של רן שריד.

| ישוב הדעת |
| --- |
|  |
| 

|  |  |
| --- | --- |
| **יצא לאור** | **חברת תקליטים** |
| 2008 | הינדיק הפקות |

 |
| 

| שירים |
| --- |
| 1. ניגון לשבת ויום טוב
2. כי אנו עמך
3. יוונים נקבצו עלי
4. ניגון מפולטבה
5. טל חרמון
6. סיון
7. ניגון חב"ד לשבת ויום טוב
8. הבית האדום
9. ניגון חב"ד לשבת ויום טוב
10. ניגון מירון
11. תורת הניגון - פפי הרב מיכי יוספי
 |

 |

| דלתי תשובה |
| --- |
|  באלבום התארחו ארז לב ארי וחיליק פרנק.
הסינגל "קול ביער" נכנס לפלייליסט של גלגלצ. |
| 

|  |
| --- |
| **יצא לאור** |
| 2011 |

 |
| 

| שירים |
| --- |
| 1. בני היכלא
2. ניגון מיוחס לחסידי הצמח צדק (עם חיליק פרנק)
3. קול ביער (עם ארז לב ארי)
4. קדיש ליום טוב
5. עזרני אל חי
6. ניגון השתטחות
7. ניגון לרבי בנימין אלטוהויז מניקולייב
8. ניגון ריקוד
9. ניגון להקפות (עם חיליק פרנק)
10. ניגון לשבת ויום טוב
11. ניגון לרבי יחיאל מיכל מזלוטשוב
 |

 |

קישורים חיצוניים
----------------

* אורן צור, באתר MOOMA (בארכיון האינטרנט)
* דף הפייסבוק של אורן צור ונדב בכר
* מרים הופמן, מנגינת התשובה - תרבות ופנאי (דיסק), באתר ערוץ 7, 29 ביוני 2008
* דלתי תשובה, באתר כיפה, 31 באוקטובר 2011
* קוביס, נדב בכר ואורן צור חוזרים באלבום ניגונים חדש, באתר ערוץ 7, 30 באוקטובר 2011
* לירון נגלר-כהן, מזל טוב! ניגונים בני 250 שנה נולדו מחדש, באתר ynet, 30 באוקטובר 2011
* פגוש את האמנים: ראיון מצולם עם אורן צור לקראת יציאת האלבום "דלתי תשובה" (אורכב 28.07.2014 בארכיון Wayback Machine), באתר "מ.א.מ.י", 11 במאי 2012
* דודו כהן, נדב בכר: "הקלטנו את השיר בהתכתבות במייל", ראיון באתר "הידברות", 23 באוקטובר 2013
* קוביס, אור חוזר - אורן צור בסינגל בכורה אישי, באתר ערוץ 7, 11 ביוני 2014
* אפרת כהן, אורן צור, בסינגל שני: "דברים שלא רואים", האזינו, ראיון באתר "הידברות", 9 בספטמבר 2014
* שירה כהן, המוזיקאי אורן צור מוציא אלבום אישי ראשון, ראיון באתר "הידברות", 25 בנובמבר 2014
* השירים שאהבנו • אורן צור, באתר רדיו קול חי, כ"ג באייר ה'תשע"ה, 12 במאי 2015 קובץ צליל

הערות שוליים
------------

1. ↑   גד אלבז ועובדיה חממה - תודה על החיים, סרטון באתר יוטיוב
2. ↑  להקת אור ירוק באתר "במה חדשה"
3. ↑  אתר להקת פשיטא
4. ↑   אזמרה - חיליק פרנק, סרטון באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 298662169
* WorldCat (עם VIAF): 298662169

 |